Väärin pysäköityyn autoon saattaa vuodenvaihteen jälkeen ilmestyä rengaslukko | Autot | Iltalehti.fi
Väärin pysäköityyn autoon saattaa vuodenvaihteen jälkeen ilmestyä rengaslukko
Maanantai 26.12.2011 klo 14.59
Lukko voidaan asentaa, jos pysäköintivirhe on jatkunut kaksi vuorokautta.
Lukko voidaan asentaa, jos pysäköintivirhe on jatkunut kaksi vuorokautta. (IL)
Väärin pysäköityyn autoon voidaan vuodenvaihteen jälkeen kiinnittää ajamisen estävä rengaslukko. Lukko voidaan asentaa, jos pysäköintivirhe on jatkunut kaksi vuorokautta.
Renkaat voidaan lukita myös silloin, jos samalla autolla on pysäköity viisi kertaa väärin eikä parkkisakkoja ei ole maksettu. Ajoneuvo voidaan samoin edellytyksin myös siirtää.
Vuodenvaihde tuo myös korotuksen parkkisakkoihin. Pysäköintivirheestä voidaan vastedes määrätä 20-80 euron suuruinen maksu, kun se on aiemmin ollut 10-50 euroa. Samasta jatkuvasta virheestä voidaan uudistuksen jälkeen määrätä enintään kolme pysäköintivirhemaksua.
Lisäksi parkkisakkojen maksuaika pitenee kahdesta viikosta kuukauteen.